আদালতের নির্দেশ মতো বেসরকারি হাসপাতালে পাঠানো হল পার্থকে

কলকাতা: আদালতের নির্দেশ মতো বেসরকারি হাসপাতালে পাঠানো হল পার্থ চট্টোপাধ্যায়কে (Partha Chatterjee)। মঙ্গলবার রাতে নাগাদ এসএসকেএম থেকে তাঁকে অ্যাম্বুল্যান্সে করে বাইপাসের ধারে মুকুন্দপুরের একটি বেসরকারি হাসপাতালে পাঠানো হয়েছে। সূত্রের খবর, বেসরকারি হাসপাতালে নিজের টাকায় চিকিৎসা করাবেন তিনি।

গত ২০ জানুয়ারিই শ্বাসকষ্ট হওয়ায় জেল থেকে রাজ্যের প্রাক্তণ শিক্ষামন্ত্রী পার্থ চট্টোপাধ্যায়কে এসএসকেএমএ ভর্তি করা হয়। বৃহস্পতিবার তার শারীরিক অবস্থার অবনতি হলে তাকে এসএসকেএমের কার্ডিওলজি আইসিসিইউতে স্হানান্তরিত করা হয়। সূত্রের খবর মঙ্গলবার হাসপাতাল থেকে ছেড়ে দেওয়া হয়েছে পার্থ চট্টোপাধ্যায়কে। পার্থ চট্টোপাধ্যায়ের পারিবারিক সূত্রের খবর তাকে বাইপাস সংলগ্ন একটি বেসরকারি হাসপাতালে নিয়ে যাওয়ার চেষ্টা হচ্ছে। প্রসঙ্গত আজই আদালত নির্দেশ দেন পার্থ চট্টোপাধ্যায় তার নিজস্ব খরচে বেসরকারি হাসপাতালে চিকিৎসা করাতে পারবেন।

আরও পড়ুন: গ্রেফতার হলেন মধ্যমগ্রামে ডি বাপি বিরিয়ানির কর্ণধার

পার্থ আদালতে জানিয়েছিলেন, এসএসকেএম হাসপাতালে যথাযথ চিকিৎসা হচ্ছে না। বিচারকের নির্দেশ ছিল, আজই তাঁকে স্থানান্তরিত করতে হবে। আদালতের নির্দেশ মেনে বেসরকারি হাসপাতালের নিয়ে যাওয়া হল পার্থকে।

দেখুন ভিডিও